જેમ કે, જમીનોનું હસ્તાંતરણ મોડું થઈ રહ્યું છે, અનેક જમીનોના કેસ અદાલતોમાં છે, વીજળીના ધાંધિયા છે, બળતણ અને મજૂરો મળતા નથી, જંગલ ખાતાની મંજૂરી મળતી નથી અથવા મોડી મળી રહી છે, નક્સલવાદ પ્રભાવિત વિસ્તારોમાં કાયદાનું શાસન કથળેલું છે તેમજ અનેક પેટા યોજનાઓ માટે ભંડોળ પણ નથી. આ કારણોસર અનેક સ્થળે કાગળ પર સારી લાગતી યોજનાઓનો વાસ્તવિક અમલ થઈ જ શકતો નથી. આરબીઆઈની માર્ગદર્શિકા પ્રમાણે, કોઈ પણ યોજનાનો ખર્ચ અનુમાન કરતા વધી જાય ત્યારે લોન લેનારી કંપનીઓ એ યોજના ત્યારે જ ચાલુ રાખી શકે, જ્યારે ખર્ચ અનુમાન કરતા દસ ટકા વધારે થાય. એનો અર્થ એ છે કે, જે યોજનામાં દસ ટકા ખર્ચ વધે તે 'રિસ્ટ્રક્ચર્ડ એસેટ' તરીકે ગણવામાં આવે. આ ઉપરાંત એલઆઈસી, હુડકો અને આઈઆરઈડીએ જેવી સંસ્થાઓ ખર્ચ વધે ત્યારે યોજનામાં ભાગ ના લઈ શકે.